Solidariteit se klag teen die regering se rasmalheid is gereed | Maroela Media
Suid-Afrika is die mees rasgereguleerde land ter wêreld. Ras oorheers ons mooi land. Die regering dink dat ras selfs die reg kan troef. Suid-Afrika word 'n rassestaat en die Grondwet word ingespan om dit ondersteun, sê die Solidariteit Beweging.
'n Laagtepunt is in Suid-Afrika se rasse-ideologie bereik toe hulp tydens die Covid-19-pandemie op grond van ras toegeken is. "Suid-Afrika se obsessie met ras druis teen internasionale konvensies en riglyne oor rassediskriminasie in. Minderhede word soos tweedeklasburgers behandel. Die internasionale forums en regerings moet die nodige uitsprake lewer en stappe teen die Suid-Afrikaanse regering doen."
Die Solidariteit Beweging sê dit is tyd dat ons voor die wêreld nee sê vir rasmalheid. Solidariteit gaan 'n klag by die Verenigde Nasies (VN) se Komitee vir die Uitskakeling van Rassediskriminasie (CERD) indien en gaan ook mosies oor die regering se rasmalheid by verskeie Europese parlemente indien. Om daarmee te slaag moet Solidariteit massasteun vir die klag en mosies kan bewys.
Dirk Hermann, bestuurshoof van Solidariteit (Foto verskaf)
Dit volg op die sukses wat Solidariteit in 2016 by die VN behaal het. Nadat Solidariteit voor CERD verskyn het, het die komitee kritiek teen die regering se rasseklassifikasie uitgespreek en gevra dat die regering aan die komitee moet verduidelik waarom rasseklassifikasie steeds gebruik word.
Die Suid-Afrikaanse Menseregtekommissie (SAMRK) het in 2018 'n verslag uitgebring waarin gesê word dat die regering die land se regstellendeaksiewetgewing moet aanpas om aan die VN se aanbevelings te voldoen, spesifiek wat rasseklassifikasie en 'n meer genuanseerde benadering ten opsigte van regstellende aksie betref.
Die regering het nie aan die aanbevelings van óf die Verenigde Nasies óf die SAMRK voldoen nie. Dit plaas Solidariteit nou in 'n baie sterk posisie om 'n formele klag teen die Suid-Afrikaanse regering by internasionale platforms, insluitende die VN en Europese parlemente, te lê.
Solidariteit se klag teen die regering se rasmalheid is gereed om virtueel ingedien te word op 27 Julie. Laai die massaklag af: klik hier.
Vir die klag om suksesvol te wees, moet daar massasteun aan die VN kan bewys word. Voeg jou stem by, maak die klag 'n massaklag! Sê hier nee: https://solidariteit.co.za/cerd/